**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL Klaipėdos miesto savivaldybės tarybos 2016 m. balandžio 28 d. sprendimo Nr. T2-99 „Dėl Socialinės paramos mokiniams teikimo tvarkos aprašo patvirtinimo“ pakeitimo**

2017 m. birželio 21 d. Nr. T1-171

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos socialinės paramos mokiniams įstatymo 14 straipsnio 1 dalies 2 punktu, 2 dalimi ir 4 dalies 4 punktu, Klaipėdos miesto savivaldybės taryba nusprendžia:

1. Pakeisti Socialinės paramos mokiniams teikimo tvarkos aprašą, patvirtintą Klaipėdos miesto savivaldybės tarybos 2016 m. balandžio 28 d. sprendimu Nr. T2-99 „Dėl Socialinės paramos mokiniams teikimo tvarkos aprašo patvirtinimo“:

1.1. pakeisti 3.4 papunktį ir jį išdėstyti taip:

„3.4. mokinį auginantys bendrai gyvenantys asmenys atitinka bent vieną iš Lietuvos Respublikos piniginės socialinės paramos nepasiturintiems gyventojams įstatymo 8 straipsnio 1 dalyje nurodytų sąlygų (išskyrus vaikus nuo 16 iki 18 metų) ir išnaudojo visas teisėtas kitų pajamų gavimo galimybes, kaip nurodyta Lietuvos Respublikos piniginės socialinės paramos nepasiturintiems gyventojams įstatymo 25 straipsnio 1 punkte;“;

1.2. papildyti 4.3 papunkčiu:

„4.3. bendrai gyvenantys asmenys augina septynis ir daugiau vaikų, jeigu bendrai gyvenančių asmenų vidutinės pajamos vienam asmeniui per mėnesį viršija 2 VRP dydžius.“;

1.3. pakeisti 5 punktą ir jį išdėstyti taip:

„5. Šio Tvarkos aprašo 4 punkte nurodyta parama neskiriama (neteikiama), jeigu mokinio tėvai, globėjai (rūpintojai) ir bendrai gyvenantys asmenys neišnaudojo visų teisėtų kitų pajamų gavimo galimybių, kaip nurodyta Lietuvos Respublikos piniginės socialinės paramos nepasiturintiems gyventojams įstatymo 25 straipsnio 1 punkte.“;

1.4. pripažinti netekusia galios 8 punkto antrąją pastraipą;

1.5. pakeisti 10.4 papunktį ir jį išdėstyti taip:

„10.4. jeigu prašymas-paraiška (prašymas) pateikiami elektroniniu būdu, prie jo pridedami skenuoti visų reikiamų dokumentų originalai arba kopijos, patvirtintos notaro ar kita Lietuvos Respublikos teisės aktų nustatyta tvarka.“;

1.6. pakeisti 11.2 papunktį ir jį išdėstyti taip:

„11.2. pareiškėjas ne vėliau kaip per 10 darbo dienų nuo prašymo-paraiškos (prašymo) gavimo dienos prašyme-paraiškoje (prašyme) nurodytu informavimo būdu (jeigu pareiškėjas nenurodė informavimo būdo – paštu) informuojamas apie trūkstamus dokumentus (duomenis) ir nurodoma data, iki kurios dokumentai (duomenys) turi būti pateikti, kai prašymas-paraiška (prašymas) pateikiamas paštu, elektroniniu būdu arba per pasiuntinį;“;

1.7. pakeisti 12 punktą ir jį išdėstyti taip:

„12. Jeigu iki sprendimo dėl socialinės paramos mokiniams priėmimo gaunama informacija apie aplinkybių, nurodytų prašymo-paraiškos (prašymo) pateikimo metu, pasikeitimą arba sprendimui priimti trūksta duomenų (dokumentų), pareiškėjas prašyme-paraiškoje (prašyme) nurodytu informavimo būdu (jeigu pareiškėjas nenurodė informavimo būdo – paštu) informuojamas apie trūkstamus dokumentus (duomenis) ir nurodoma data, iki kurios dokumentai (duomenys) turi būti pateikti.“;

1.8. pakeisti 20 punktą ir jį išdėstyti taip:

„20. Šio Tvarkos aprašo 3, 4 ir 15 punktuose numatytais atvejais ar kilus įtarimui dėl bendrai gyvenančių asmenų ir vieno gyvenančio asmens pateiktų duomenų apie gaunamas pajamas, bendrai gyvenančių asmenų sudėtį ir (ar) veiklos pobūdį ir kitais atvejais socialinė parama mokiniams skiriama atsižvelgiant į Socialinių išmokų poskyrio specialistų surašytą buities ir gyvenimo sąlygų patikrinimo aktą. Buities ir gyvenimo sąlygų patikrinimo aktas yra vienas iš dokumentų teisei į socialinę paramą mokiniams nustatyti.“

2. Nustatyti, kad šis sprendimas įsigalioja 2017 m. liepos 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Socialinių išmokų poskyrio vyriausioji specialistė

Svetlana Vasiliuk, tel. 31 49 87

2017-06-13